
Betapa agungnya! Allah SWT menurunkan ayat pertama @ 
perkataan pertama melalui Al-Quran hanyalah dengan 
perkataan Iqra'. Anehnya, perkataan pertama itu bukan 
bermaksud, sembahyang, puasa, dsb. Ia bermaksud 
"bacalah..." 

Balasan Meninggalkan Solat!!! 

Diriwayatkan bahawa pada suatu hari Rasulullah S. A. W sedang duduk 
bersama para sahabat, kemudian datang pemuda Arab masuk ke dalam 
masjid dengan menangis. 

Apabila Rasulullah S.. A . W melihat pemuda itu menangis maka baginda 
pun berkata, “Wahai orang muda kenapa kamu menangis?" 

Maka berkata orang muda itu, “Ya Rasulullah S. A. W, ayah saya telah 
meninggal dunia dan tidak ada kain kafan dan tidak ada orang yang 
hendak memandikannya." 

Lalu Rasulullah S. A. W memerintahkan Abu Bakar r. a. dan Umar r. a. ikut 
orang muda itu untuk melihat masalahnya. Setelah mengikut orang itu, 
maka Abu Bakar r. a dan Umar r. s. mendapati ayah orang mudah itu 
telah bertukar rupa menjadi babi hitam, maka mereka pun kembali dan 
memberitahu kepada Rasulullah S. A. W, “Ya Rasulullah S. A. W, kami lihat 
mayat ayah orang ini bertukar menjadi babi hutan yang hitam." 

Kemudian Rasulullah S. A. W dan para sahabat pun pergi ke rumah orang 
muda dan baginda pun berdoa kepada Allah S. W. T, kemudian mayat itu 
pun bertukar kepada bentuk manusia semula. Lalu Rasulullah S. A. W dan 
para sahabat menyembahyangkan mayat tersebut. 


Apabila mayat itu hendak dikebumikan, maka sekali lagi mayat itu 


berubah menjadi seperti babi hutan yang hitam, maka Rasulullah S. A. W 
pun bertanya kepada pemuda itu, “Wahai orang muda, apakah yang telah 
dilakukan oleh ayahmu sewaktu dia di dunia dulu?" 

Berkata orang muda itu, “Sebenarnya ayahku ini tidak mahu mengerjakan 
solat." Kemudian Rasulullah S. A. W bersabda, “Wahai para sahabatku, 
lihatlah keadaan orang yang meninggalkan sembahyang. Di hari kiamat 
nanti akan dibangkitkan oleh Allah S. W. T seperti babi hutan yang 
hitam." 

Di zaman Abu Bakar r. a ada seorang lelaki yang meninggal dunia dan 
sewaktu mereka menyembahyanginya tiba-tiba kain kafan itu bergerak. 
Apabila mereka membuka kain kafan itu mereka melihat ada seekor ular 
sedang membelit leher mayat tersebut serta memakan daging dan 
menghisap darah mayat. 

Lalu mereka cuba membunuh ular itu. Apabila mereka cuba untuk 
membunuh ular itu, maka berkata ular tersebut, “Laa ilaaha illallahu 
Muhammadu Rasulullah, menagapakah kamu semua hendak membunuh aku? 
Aku tidak berdosa dan aku tidak bersalah. Allah S. W. T yang 
memerintahkan kepadaku supaya menyeksanya sehingga sampai hari 
kiamat." 

Lalu para sahabat bertanya, “Apakah kesalahan yang telah dilakukan oleh 
mayat ini?". Berkata ular, “Dia telah melakukan tiga kesalahan, di 
antaranya : 

1- Apabila dia mendengar azan, dia tidak mahu datang untuk 
sembahyang berjamaah. 

2- Dia tidak mahu keluarkan zakat hartanya. 

3- Dia tidak mahu mendengar nasihat para ulama. 


RASULULLAH SAW bersabda yang bermaksud: "Sesiapa meninggalkan 
solat dengan sengaja, maka sesungguhnya dia kafir yang nyata." 
Berdasarkan hadis ini, sebahagian ulama berfatwa tidak wajib 
menyembahyangkan jenazah seseorang yang meninggal dan mengaku Islam, 
tetapi tidak pernah mengerjakan solat. Malah, ada yang mengatakan 


haram menyembahyangkan individu berkenaan. 

Seksaan dan azab bagi orang yang lalai serta meninggalkan solat seperti 
sabda Rasulullah SA W: "Siapa meringan dan melalaikan solat lima waktu 
yang difardukan ke atasnya, akan menerima seksaan atau azab Allah 
dengan 15 azab." 

Enam daripada seksaan itu diterima di dunia, tiga ketika hampir ajalnya, 
tiga ketika berada di dalam kubur dan tiga lagi ketika berjumpa Allah 
pada hari kiamat!!! 

Sahabat bertanya: "Ya Rasulullah, apakah seksaan ketika di dunia?" 
Jawab Baginda: 

1) Hilang berkat umurnya (hidup percuma dengan kekosongan, jika hidup 
mewah, kemewahan itu hanya istidraj belaka). 

2) Hilang keberkatan rezekinya (rezekinya terbuang sia-sia, walaupun 
kaya, tetapi kekayaan itu menjadi laknat ke atasnya). 

3) Dihilangkan Allah tanda salih pada mukanya. 

4) Tidak diakui masuk golongan Islam (zahirnya saja Islam tetapi 
batinnya munafik, malah dia termasuk golongan munafik). 

5) Segala amal baiknya (sedekah dan sebagainya) tidak diberi ganjaran. 

6) Doanya ditolak Allah. 

Hadis riwayat Ibnu Abbas, katanya: “Aku dengar Rasulullah SAW 
bersabda: "Bermula orang meninggalkan solat itu, bukanlah dia daripada 
golongan Islam. Allah tidak terima tauhid dan imannya dan tidak ada 
faedah sedekah, puasa dan syahadatnya. " 

Kemudian bertanya lagi sahabat: "Ya Rasullullah SAW, apa pula seksaan 
yang akan diterimanya ketika hampir ajalnya?" 


Jawab Baginda: 

7) Adalah matinya dalam kehinaan iaitu, rohnya dicabut dengan kasar 
dan tidak ada belas kasihan. 

8) Matinya juga dalam kelaparan, bukan kerana tiada makanan, tetapi 
nafsunya tiada lagi, perut lapar tetapi tidak dapat makan sesuatu kerana 
sakit ketika roh akan keluar. 


9) Matinya juga dalam kehausan, malah jika diberi minum air dari semua 
lautan di dunia ini tidaklah memberi apa-apa kesan pada dahaganya 
ketika sakaratul maut. 

Sahabat bertanya lagi: "Ya Rasulullah SAW, apa pula seksaan di dalam 
kuburnya?" 

Rasulullah SAW bersabda: "Disempitkan Allah kuburnya, digelapkan Allah 
kuburnya, dan akan diperintahkan Allah beberapa malaikat menyeksanya 
hingga hari kiamat tanpa henti." 

Ada riwayat menyatakan, orang yang meninggalkan solat, akan Allah 
hantarkan kepadanya seekor ular besar bernama Suja'ul akra', yang 
matanya daripada api, mempunyai tangan dan berkuku besi, dengan 
membawa alat pemukul dari besi berat. 

Ia akan berkata, kepada si mati dengan suaranya bagai halilintar: "Aku 
disuruh oleh Allah memukul engkau sebab meninggalkan solat dari Subuh 
hingga Zuhur, kemudian dari Zuhur ke Asar, dari Asar ke Maghrib dan 
dari Maghrib ke Isyak hingga Subuh." 

Lalu Suja'ul akra' terus memukul mayat orang yang meninggalkan solat 
dan setiap kali dipukul, mayat itu terbenam ke dalam bumi beberapa 
ratus hasta. 


Kemudian dikeluarkan mayat itu dengan kuku besinya lantas ditanya lagi 
dan dipukul lagi hingga hari kiamat. 



Sahabat bertanya lagi: "Ya Rasulullah SAW, bagaimanakah keadaan 
orang yang meninggalkan solat ketika di depan Allah?" 

Jawab Baginda: "Ketika bertemu Allah pada hari kiamat kelak, datang 
malaikat menyeksanya dengan rantai panjang. Rantai itu diikat ke leher 
orang yang meninggalkan solat serta dimasukkan ke mulutnya dan 
dikeluarkan melalui duburnya. Kemudian rantai itu ditarik dan disentap. 

"Malaikat yang menghelanya berteriak: Inilah balasan bagi orang 
meninggalkan solat yang difardukan. Kemudian orang itu ditarik serta 
dilemparkan ke neraka bernama Saqar." 

Kedua, ketika berjumpa Allah, orang yang tidak menunaikan solat tidak 
akan mendapat keampunan Allah. 

Ketiga, ketika dibangunkan semula pada hari kebangkitan, Allah tidak 
menaruh rahmat dan belas kasihan kepadanya. 

Firman Allah bermaksud; "Mereka yang mensia-siakan solat dan 
mengikuti hawa nafsu kepada kejahatan, maka tetaplah mereka jatuh ke 
dalam satu telaga api neraka." (Surah Maryam, ayat 59). 

Solat adalah perkara yang paling penting bagi mereka yang beragama 
islam. Solat boleh diibaratkan sebagai tiang seri utama di dalam sebuah 
rumah. Yang mana apabila runtuhnya tiang seri utama itu maka akan 
runtuh jugalah rumah tersebut. Tiang-tiang seri yang lain tidak mampu 
untuk menanggung beban yang di tanggung oleh tiang seri utama dek 
kerana kecilnya saiz mereka berbanding saiz tiang seri utama. 


Begitu jugalah dengan solat. Berbanding dengan amalan-amalan lain solat 
dikira sebagai amalan yang paling utama. Amalan yang pertama sekali 


disoal apabila kita dihadapkan di hadapan Allah S. W. T kelak juga adalah 
solat. Selagi mana tidak selesai solat kita dihisab maka selagi itulah 
amalan-amalan kita yang lain tidak diambil kira. Dalam solat pula kita 
amatlah di tuntut untuk khusyuk. 

Firman Allah S. W. T yang mana bermaksud: - 

“Telah berjayalah orang-orang yang beriman, iaitu orang-orang yang 
khusyuk dalam sembahyangnya" 

(Surah AI-Mu'minun:l-2) 

"Peliharalah segala sembahyangmu dan peliharalah sembahyang utama 
(Asar, Subuh) dan berdirilah untuk Allah (melalui solatmu) dengan 
khusyuk" 

(Surah Al-Baqarah:238) 


Rasulullah S. A. W juga ada bersabda yang mana bermaksud :- 

"Berapa banyak orang yang mendirikan solat, tetapi yang di perolehi 
hanya penat dan letih, kerana mereka itu lalai dalam sembahyangnya." 
Nabi s. a. w bersabda lagi yang bermaksud : "Tidak ada habuan bagi 
seseorang hamba dalam sembahyangnya kecuali sekadar mana yang ia 
ingat." 

Yang dikatakan khusyuk dalam solat itu adalah hatinya sentiasa 
hidup, sentiasa merasakan takut serta malu pada Allah S. W. T dalam 
solat yang dilakukan. Segala urusan duniawi dilupakan sementara demi 
memberikan tumpuan yang sepenuhnya pada Allah S. W. T. Penting tidak 
pentingnya khusyuk dalam solat ini sehingga Imam Ghazali menyatakan 
solat yang dilakukan tanpa khusyuk boleh dikira sebagai sia-sia sahaja. 
Fungsi khusyuk dalam solat bukanlah sekadar mengingati Allah semata- 
mata malahan juga untuk mencegah diri daripada melakukan perkara- 
perkara mungkar. 


Oleh yang demikian penulis menyertakan di sini antara amalan-amalan 
yang insyaAllah dapat membantu pembaca-pembaca sekalian mendapatkan 



apa yang di panggil khusyuk di dalam solat. Sama-samalah kita amalkan. 


1. Menjaga makanan, minuman, pakaian, tempat tinggal dan lain-lain 
supaya datang dari punca yang halal tanpa syubhah. 

2. Agar pemikiran tidak liar ketika solat lintaskan kematian seakan-akan 
amat hampir dengan kita serta solat tersebut merupakan sholat terakhir 
dan perlulah dijadikan yang terbaik. 

3. Mendirikan sembahyang di awal waktu atau pertengahan waktu supaya 
tidak gopoh apabila masa hampir luput. 

4. Membaca dengan baik (Khusnul Qori'ah), berusaha untuk memahami, 
mengerti bacaan dalam solat termasuk ayat Al-Quran yang dibacakan itu 
terutama sekali Al Fatihah, gerakan dan maknanya (Tafakhum). Ini 
kerana bacaan-bacaan dalam solat mengandungi banyak makna yang halus 
yang patut dimengertikan oleh orang yang melaksanakannya. 

5. Rukun-rukun solat dilakukan secara tertib. Berusaha konsentrasi 
(Khudunul Kolbih), menyedari bahawa Allah memperhatikan sembahyang 
itu. 

6. Rasa Malu (Haya') perasaan malu terhadap Allah s. w. t., rasa takut 
(Khauf) kepada kekuasaan Allah. 

7. Berharap serta yakin (Optimis) Allah menerima solat dan amal kita. 

8. Hati diajak hadir/ikut, kehadiran hati dalam solat iaitu mengosongkan 
hati dari segala urusan yang boleh mengganggu dan yang tidak berkaitan 
dengan solat. 

9. Membesarkan Allah dalam solat, merasakan kehebatan Allah dalam 
solat. 

10. Menggunakan sejadah yang tidak terlalu banyak gambar yang akan 
menghayalkan pemikiran. 



11. Mendirikan sembahyang secara berjemaah. 

12. Mengambil wuduk dengan sempurna. 


13. Mengurangkan pergerakan anggota-anggota seperti tangan, kaki dan 
juga mata ditumpukan kepada tempat sujud dan ketika tasyahud melihat 
anak jari. 

14. Azan dan iqamat terlebih dahulu walaupun mendirikan sembahyang 
bersendirian ataupun sekurang-kurangnya iqamat sahaja. 

15. Ditegah bersembahyang dengan pakaian yang ada gambar, berwarna 
warni, bertulis, lukisan dan lain-lain kerana ia juga membuat orang lain 
hilang kekhusyukan ketika berjemaah. 


Walau apa pun syarat yang paling utama untuk mendapatkan khusyuk 
ialah kemantapan iman dalam diri pada Allah S. W. T. Oleh sebab itu 
berusahalah untuk lebih mengenali Allah S. W. T agar rasa gerun pada 
Allah itu mudah untuk dihadirkan dalam solat kita. Rasa khusyuk dalam 
solat juga berkait dengan rasa takutnya kita pada Allah ketika di luar 
solat. Kebiasaanya mereka yang ketika di luar solat tidak mempedulikan 
arahan dan larangan Allah dalam amalan-amalan yang dilakukan maka 
amatlah sukarlah bagi mereka untuk mendapatkan khusyuk di dalam solat 
dan begitulah sebaliknya. 

Kesimpulannya orang-orang yang takut kepada penciptanya dan menyedari 
bahawa dirinya diciptakan untuk mengabdikan diri pada Allah serta 
mematuhi apa yang disampaikan oleh Allah dan Rasulnya sahajalah yang 
akan mendapatkan khusyuk di dalam solat seperti mana firman Allah 
S. W. T yang bermaksud :- 

"Jadikanlah sabar dan solat sebagai penolongmu. Dan sesungguhnya yang 
demikian itu sungguh berat, kecuali bagi orang-orang yang khusyuk, 
(orang-orang yang meyakini bahawa mereka akan menemui Tuhannya dan 
mereka akan kembali kepadaNya)"(Surah AI-Baqarah:45-46) 



KITA diwajibkan Allah s. w. t untuk mendirikan solat dengan tujuan 
mengingati -Nya. Dengan solatlah kita dapat mendekatkan diri dan selalu 
mengingati Allah. Firman Allah bermaksud: “Tidaklah Aku jadikan jin dan 
manusia kecuali untuk menyembah -Ku" (Surah Adz-Dzariyat: Ayat 7). 

Berdasarkan ayat di atas, adalah menjadi kewajipan kita mengabdikan 
diri kepada Allah s. w. t. Menunaikan solat lima waktu dalam sehari 
semalam boleh dianggap tanda pengabdian kita kepada Allah Al-Khalik. 


Ibnul Qayyim Al-Jauziyah Rahimahullah berkata: "Manusia yang 
mengerjakan solat terbahagi kepada lima golongan iaitu: 

i. Golongan orang yang zalim terhadap dirinya sendiri dan lalai iaitu orang 
yang tidak menyempurnakan wuduknya, waktu pelaksanaan solatnya, 
batasan dan rukun. 

ii. Orang yang menjaga waktu, batasan dan rukun solat serta 
menyempurnakan wuduk secara umum, namun semua itu tidak memberi 
makna apa-apa dalam jiwanya sebab dia dipengaruhi gangguan sehingga 
dia mengenepikan segala gangguan dan fikiran itu. 

iii. Orang yang selalu menjaga batasan dan rukun solat. Dia berusaha di 
dalam dirinya untuk menolak segala gangguan dan godaan. Dia 
bersungguh-sungguh melawan musuhnya supaya tidak mencuri solatnya. 

Dia pun selalu solat dengan melawan godaan itu. 

iv. Seseorang yang selalu melaksanakan solat dengan memulakan semua 
hak, rukun dan batasan solat. Seluruh hatinya tertumpu untuk selalu 
menjaga batasan dan hak dalam solat supaya tidak ada satu bahagian pun 
yang disia-siakan, bahkan seluruh tumpuannya hanya untuk menegakkan 
solat, menyempurnakan dan melengkapinya. Seluruh hatinya hanya untuk 
solat dan beribadah kepada Tuhan al-Rabb s. w. t. 

v. Orang yang melaksanakan solat seperti golongan keempat. Namun, di 
samping itu, dia mengambil dan meletakkan hatinya di hadapan Rabb 
Azza wa Jalla yang selalu melihat hati dan mengawasinya, seakan-akan 
dia melihat dan menyaksikan-Nya. Sesungguhnya, godaan dan bahaya 


sudah surut daripadanya sementara kecintaan terhadap Tuhannya 
semakin meningkat. 


Inilah perbezaan antara dirinya dengan orang yang lalai, seperti 
perbezaan antara langit dan bumi. 

Inilah orang yang telah ’ditakluki' oleh solat untuk Rabbnya. 

Sesungguhnya, golongan pertama akan mendapat seksa, golongan kedua 
akan dihisab, golongan ketiga mendapat keampunan, golongan keempat 
mendapat pahala dan golongan kelima didekatkan Allah s. w. t. 

Ulama berpesan untuk kita jadikan pegangan dan renungan iaitu sesiapa 
meninggalkan solat Maghrib, dosanya seperti berzina dengan ibunya 
sendiri bagi lelaki dan berzina dengan bapanya sendiri bagi yang 
perempuan! Jadi, apakah bezanya sumbang mahram dengan meninggalkan 
solat Maghrib? 

Sesiapa yang meninggalkan solat Isyak, Allah tidak reda ia hidup di 
bumi-Nya. 

Ini bermakna, setiap langkah kita tidak mendapat perlindungan-Nya di 
dunia ini. Lebih malang bila kita diazab di dunia yang lain nanti (akhirat). 

Sesiapa meninggalkan solat Subuh pula, dia akan diseksa selama enam 
puluh tahun (waktu akhirat) dalam neraka. 

Perlu kita ingat, azab paling ringan adalah seperti mana azab yang 
dikenakan terhadap Abu Talib, iaitu bapa saudara Rasulullah s. a. w yang 
mana apabila dipakaikan kasut dari neraka maka mendidihlah sampai ke 
otaknya . 

Selama ini kita hanya dapat bayangkan bagaimana air mendidih. 

Mereka yang meninggalkan solat Zuhur diibaratkan seperti meruntuhkan 
Kaabah. Kalau begitu, sepanjang hidup kita ini tak payahlah berangan- 
angan untuk menunaikan haji. Itu adalah suatu perkara yang amat mudah. 



Meninggalkan solat Asar sama dosanya dengan membunuh 1,000 orang 
Islam. Firman Allah s. w. t bermaksud: "Hai orang beriman! Janganlah 
kamu lalai (lengah) kerana harta benda dan anakmu daripada mengingati 
Allah (sembahyang lima waktu). Sesiapa yang memperbuat demikian itu, 
maka mereka orang yang rugi". (Surah Al-Munaafiquun: Ayat 9) 

Dalam ayat yang lain Allah berfirman bermaksud: “Allah tiada akan 
memberi tempoh kepada seseorang apabila sudah sampai ajalnya. Allah 
Maha Mengetahui mengenai apa yang kamu kerjakan. (Surah Al- 
Munaafigun: Ayat 11). 


Rasulullah SAW bersabda yang bermaksud 
"Berapa banyak orang yang mendirikan solat, 
tetapi yang di perolehi hanya penat dan letih, 
kerana mereka itu lalai dalam sembahyangnya." 

Nabi s. a. w bersabda lagi yang bermaksud : 
"Tidak ada habuan bagi seseorang hamba dalam 
sembahyangnya kecuali sekadar mana yang ia 

ingat." 


"Seoarang pemimpin yahudi pernah berkata: 
Jangan risau tentang kekuatan umat islam selagi 
masjid tak ramai solat 5 waktu seperti solat 

jumaat " 


"Dan hendaklah ada di antara kamu satu puak 
yang menyeru (berdakwah) kepada kebajikan 
(mengembangkan Islam), dan menyuruh berbuat 
segala perkara yang baik, serta melarang 
daripada segala yang salah (buruk dan keji). Dan 
mereka bersifat yang demikian ialah orang-orang 
yang berjaya/' ( surah Ali Imran : 104 ) 


http://www.rockbebeh.blogspot.com/ 
http://www.youtube.com/user/rockbebeh 
http://peace-upon-you.blogspot.com/ 
http://www.geocities.com/saralOOO.geo/newindex.html 
http ://www.geocities.com/print material/MusicPage.html 
http://www.geocities.com/islamdotcom/Images.html 


